
DR.30.11.2015  7  

 

(viii) melaksanakan Prinsip Strict Liability ke atas majikan bagi 
memastikan majikan yang menggaji pekerja asing mengambil 
tanggungjawab sepenuhnya ke atas pekerja asing tersebut 
dengan mematuhi peruntukan undang-undang yang sedang 
berkuat kuasa; 

(ix) meningkatkan aktiviti pemeriksaan berkanun terhadap majikan 
dan memastikan majikan mematuhi undang-undang dan 
kebajikan pekerja terus dipelihara; 

(x) penguatkuasaan berterusan terutama melalui kompaun dan 
pendakwaan terhadap majikan yang melakukan pelanggaran 
undang-undang; 

(xi) meningkatkan operasi penguatkuasaan secara bersepadu 
dengan agensi-agensi penguat kuasa kementerian-kementerian 
yang lain seperti Polis Diraja Malaysia, Jabatan Imigresen dan 
sebagainya; dan 

(xii) menambah baik sistem pengurusan pekerja asing sedia ada 
bagi tujuan pemantauan penggajian pekerja asing di semua 
sektor melibatkan semua agensi kerajaan yang berkaitan agar 
pemantauan yang lebih berkesan dapat dijalankan.  

Terima kasih Tuan Yang di-Pertua.   

Tuan Nasrudin bin Hassan [Temerloh]: Terima kasih Tuan Yang di-Pertua. 
Terima kasih Yang Berhormat Timbalan Menteri. Soalan tambahan saya berkait dengan isu 
yang saya bangkitkan ini. 

Tuan Yang di-Pertua, saya mengambil satu contoh. Kita dimaklumkan bahawa 
Malaysia memerlukan sekitar 37% tenaga mahir terutama dalam sektor oil and gas dan juga 
kimpalan serta elektronik. Maknanya saya kira untuk mengurangkan tahap kebergantungan 
kita kepada pekerja-pekerja luar, kita perlu mempersiapkan sekurang-kurangnya 60% 
tenaga mahir tempatan dalam semua sektor untuk mengurangkan tahap kebergantungan 
itu. 

Justeru itu, saya mengharapkan supaya kerajaan dapat membentangkan 
pembentangan tambahan selain daripada jawapan yang telah diberikan tadi dengan jelas. 
Bagaimana kini kedudukan dan juga tahap kebergantungan negara kepada tenaga-tenaga 
luar ataupun pekerja-pekerja luar ini? Sebenarnya sejauh mana hak yang selayaknya 
negara kita bergantung dengan mereka? Oleh sebab saya tengok walaupun ada peranan 
yang telah dilakukan ataupun tindakan yang telah dilakukan termasuk mengenakan levi dan 
seumpamanya tetapi peningkatan itu makin bertambah dari tahun ke tahun.  

Timbalan Yang di-Pertua [Datuk Haji Ismail bin Haji Mohamed Said]: Ya, 
panjang sangat. 

Tuan Nasrudin bin Hassan [Temerloh]: Jadi berdasarkan kepada aliran wang 
tunai keluar tadi.  Tuan Yang di-Pertua, akhirnya kalau boleh saya hendak tahu juga 
berapakah jumlah peratus yang ideal tenaga mahir untuk menampung keperluan negara 
bagi menghadapi 2020. Terima kasih.  

Dato’ Sri Haji Ismail bin Haji Abd. Muttalib: Terima kasih Tuan Yang di-Pertua. 
Terima kasih Yang Berhormat daripada Temerloh yang cukup prihatin seperti mana saya 
juga. Tuan Yang di-Pertua, dulu Yang Berhormat ini lawan saya di Maran tetapi sekarang 
dia di Temerloh sebagai Ahli Parlimen.  

Timbalan Yang di-Pertua [Datuk Haji Ismail bin Haji Mohamed Said]: Sekarang 
sudah berbaik-baik. 

Dato’ Sri Haji Ismail bin Haji Abd. Muttalib: Ya, saya kena jaga dia baik-baik. 
Saya harap dia boleh tolong saya. Tuan Yang di-Pertua, sebenarnya kita amat prihatin 
dengan isu-isu yang dibangkitkan bukan sahaja oleh Ahli Parlimen bahkan masyarakat di 
luar tentang kebanjiran pekerja asing ini. Bahkan memanglah kalau saya hendak sebutkan 
tadi bahawa sebanyak 2.139 juta pekerja asing di negara kita. Negara yang menyumbang 
ataupun negara sumber yang membekalkan pekerja asing ini ialah sebanyak 13 buah 
negara. Yang paling banyak ialah Bangladesh, Indonesia dan lain-lain Tuan Yang di-Pertua. 



(viii) melaksanakan Prinsip Strict Liability ke atas majikan bagi memastikan majikan yang menggaji pekerja asing mengambil tanggungjawab sepenuhnya ke atas pekerja asing tersebut dengan mematuhi peruntukan undang-undang yang sedang berkuat kuasa; (ix) meningkatkan aktiviti pemeriksaan berkanun terhadap majikan dan memastikan majikan mematuhi undang-undang dan kebajikan pekerja terus dipelihara; (x) penguatkuasaan berterusan terutama melalui kompaun dan pendakwaan terhadap majikan yang melakukan pelanggaran undang-undang; (xi) meningkatkan operasi penguatkuasaan secara bersepadu dengan agensi-agensi penguat kuasa kementerian-kementerian yang lain seperti Polis Diraja Malaysia, Jabatan Imigresen dan sebagainya; dan. (xii) menambah baik sistem pengurusan pekerja asing sedia ada bagi tujuan pemantauan penggajian pekerja asing di semua sektor melibatkan semua agensi kerajaan yang berkaitan agar pemantauan yang lebih berkesan dapat dijalankan. Terima kasih Tuan Yang di-Pertua. Tuan Nasrudin bin Hassan [Temerloh]: Terima kasih Tuan Yang di-Pertua. Terima kasih Yang Berhormat Timbalan Menteri. Soalan tambahan saya berkait dengan isu yang saya bangkitkan ini. Tuan Yang di-Pertua, saya mengambil satu contoh. Kita dimaklumkan bahawa Malaysia memerlukan sekitar 37% tenaga mahir terutama dalam sektor oil and gas dan juga kimpalan serta elektronik. Maknanya saya kira untuk mengurangkan tahap kebergantungan kita kepada pekerja-pekerja luar, kita perlu mempersiapkan sekurang-kurangnya 60% tenaga mahir tempatan dalam semua sektor untuk mengurangkan tahap kebergantungan itu. Justeru itu, saya mengharapkan supaya kerajaan dapat membentangkan pembentangan tambahan selain daripada jawapan yang telah diberikan tadi dengan jelas. Bagaimana kini kedudukan dan juga tahap kebergantungan negara kepada tenaga-tenaga luar ataupun pekerja-pekerja luar ini? Sebenarnya sejauh mana hak yang selayaknya negara kita bergantung dengan mereka? Oleh sebab saya tengok walaupun ada peranan yang telah dilakukan ataupun tindakan yang telah dilakukan termasuk mengenakan levi dan seumpamanya tetapi peningkatan itu makin bertambah dari tahun ke tahun. Timbalan Yang di-Pertua [Datuk Haji Ismail bin Haji Mohamed Said]: Ya, panjang sangat. Tuan Nasrudin bin Hassan [Temerloh]: Jadi berdasarkan kepada aliran wang tunai keluar tadi. Tuan Yang di-Pertua, akhirnya kalau boleh saya hendak tahu juga berapakah jumlah peratus yang ideal tenaga mahir untuk menampung keperluan negara bagi menghadapi 2020. Terima kasih. Dato' Sri Haji Ismail bin Haji Abd. Muttalib: Terima kasih Tuan Yang di-Pertua. Terima kasih Yang Berhormat daripada Temerloh yang cukup prihatin seperti mana saya juga. Tuan Yang di-Pertua, dulu Yang Berhormat ini lawan saya di Maran tetapi sekarang dia di Temerloh sebagai Ahli Parlimen. Timbalan Yang di-Pertua [Datuk Haji Ismail bin Haji Mohamed Said]: Sekarang sudah berbaik-baik. Dato' Sri Haji Ismail bin Haji Abd. Muttalib: Ya, saya kena jaga dia baik-baik. Saya harap dia boleh tolong saya. Tuan Yang di-Pertua, sebenarnya kita amat prihatin dengan isu-isu yang dibangkitkan bukan sahaja oleh Ahli Parlimen bahkan masyarakat di luar tentang kebanjiran pekerja asing ini. Bahkan memanglah kalau saya hendak sebutkan tadi bahawa sebanyak 2.139 juta pekerja asing di negara kita. Negara yang menyumbang ataupun negara sumber yang membekalkan pekerja asing ini ialah sebanyak 13 buah negara. Yang paling banyak ialah Bangladesh, Indonesia dan lain-lain Tuan Yang di-Pertua.